ధీరేంద్ర నాథ్ బెజ్‌బారువా

ధీరేంద్ర నాథ్ బెజ్బారువా భారతీయ పాత్రికేయుడు, రచయిత. గౌహతి కేంద్రంగా వెలువడే ది సెంటినెల్ అనే ఆంగ్ల దినపత్రికకు ఈయన వ్యవస్థాపక ఎడిటర్.

 తొలి జీవితం  
ఈయన ఈశాన్య భారత రాష్ట్రమైన అస్సాం లోని జోర్హాట్ జిల్లాలో 1933లో జన్మించారు. యూకేలోని రీడింగ్ యూనివర్సిటీలో పోస్ట్ గ్రాడ్యుయేషన్ పూర్తి చేసిన తర్వాత లెక్చరర్‌గా వృత్తి జీవితం ప్రారంభించారు. 1983లో ది సెంటినెల్ దినపత్రిక స్థాపించినప్పుడు ఈయన వ్యవస్థాపక ఎడిటరుగా ఎంపికయ్యారు. చాలా ఏళ్ల పాటు ఆ పదవిలో కొనసాగారు. అస్సాం మీడియా ట్రస్ట్‌తో అనుబంధం కలిగిన ఈయన 1992లో ఆ సంస్థ వేడుకల కమిటీ వర్కింగ్ ప్రెసిడెంట్‌గా పనిచేశారు. అస్సామీ నుండి ఆంగ్లంలోకి ఈయన అనేక పుస్తకాలు అనువదించారు. వాటిలో భబేంద్ర నాథ్ సైకియా రాసిన 'ది కేవెర్న్ అండ్ అదర్ స్టోరీస్' అనే కథా సంకలనం ఒకటి. పాత్రికేయ రంగంలో సేవలకు గాను 1997లో బి. డి. గోయెంకా అవార్డు, 2001లో పాంచజన్య వారపత్రిక అందించే నచికేత సమ్మాన్ అందుకున్నారు. అనువాద ప్రక్రియలో కథా అవార్డు కూడా దక్కించుకున్నారు. సాహిత్య రంగంలో ఈయన కృషిని గుర్తిస్తూ భారత ప్రభుత్వం 2016లో నాలుగవ అత్యున్నత పౌర పురస్కారం పద్మశ్రీ తో గౌరవించింది.

 ఇవి కూడా చూడండి 

ది సెంటినెల్

భబేంద్ర నాథ్ సైకియా

 మూలాలు  

 బయటి లింకులు 

 వర్గం:1933 జననాలు వర్గం:20వ శతాబ్దపు భారతీయ పాత్రికేయులు వర్గం:20వ శతాబ్దపు భారతీయ అనువాదకులు వర్గం:అస్సాం పాత్రికేయులు వర్గం:జీవించి ఉన్న వ్యక్తులు వర్గం:అస్సామీ రచయితలు వర్గం:ఆంగ్ల భాషా భారతీయ రచయితలు వర్గం:అస్సాం వ్యక్తులు వర్గం:సాహిత్యం, విద్యారంగంలో పద్మశ్రీ పురస్కార గ్రహీతలు